নীল হাঙ্গর এর শরীর দেখতে বেশ সরু, মসৃণ ও সুদর্শন। এদের চোখ বেশ বড় কারণ এদের চোখ রাতে দেখার জন্য বিকশিত হয়। এদের মোচাকার তুণ্ড লম্বা এবং মুখের থেকে বেশি চওড়া। এদের সরু বক্ষীয় পাখনা ( pectoral fins) অত্যন্ত লম্বা এবং এদের তুণ্ড থেকে ফুল্কার দূরত্ব অনেক বেশি। এদের পৃষ্ঠদেশীয় পাখনা ঠিক পিঠের মাঝখানে থাকে এবং শরীরের পেছনে অবস্থান করে শ্রোণী পাখনা।

নীল হাঙ্গর নামটি এসেছে এদের পৃষ্ঠতল গাড় উজ্জ্বল নীল হওয়ার কারণে। তবে এটির নিচের দিক একদমই সাদা এবং বক্ষীয় পাখনার ডগায় কালো রং এর দাগ থাকে।

নীল হাঙ্গরের দাঁত ত্রিকোণাকার, বাঁকা এবং ক্রকচ হয়। এদের উপরের চোয়ালে ভারসাম্য বজায় রাখার জন্য মধ্যস্থিত দাঁত থাকে এবং এদের উভয় পাশে ১৪ টি দাঁত থাকে। নিচের চোয়ালে ১৫ থেকে ১৩ টি দাঁত খুবই সূক্ষ্ম ও ধারালো হয়। এদের নিচের দাঁত খাড়া ,ত্রিকোণ ও ধারালো হয়।

এদের পুরুষদের বয়স চার থেকে পাঁচ বছর এবং এরা ৬ ফুট (১৮২ সেমি) অথবা ৯.২ ফুট (২৮১ সেমি) এর মধ্যে পূর্ণাঙ্গ নীল হাঙ্গর হয়ে ওঠে। নারীদের সামান্য বয়স্ক হতে হয় পাঁচ থেকে ছয় বছর এবং ৭.৩-১০.৬ ফুট (২২১-৩২৩ সেমি) হয়ে গেলে এদের পূর্ণাঙ্গ নারী বলা যাবে। সব থেকে বড় নীল হাঙ্গর রেকর্ড করা হয়েছে ১২.৬ ফুট (৩৮৩ সেমি)। এরা কুড়ি বছরের মতো বাঁচে।

এদের খাবারের ভেতর আছে ছোট বোনি মাছ হেরিং এবং সার্ডিন। তাছাড়া এরা স্কুইড এবং অক্টোপাসও খায়। তবে এদের সহজ খাবারের ভিতর আছে স্কুইডের কিছু প্রজাতি। নীল হাঙ্গর ধীরেসুস্থে এবং অসন্দিগ্ধ ভাবে শিকার সংগ্রহ করে। এরা মৃত সামুদ্রিক স্তন্যপায়ী খায়।

জীববিদ্যা
প্রজনন
বিচরণ
বিপদ